text: Frederik skiftede til militærgrøn t-shirt 
  21 maj 2018 kl. 13.37
  Den mørkeblå løbetrøje var skiftet ud med militærgrøn fra Frømandskorpset, da Kronprins Frederik løb i Esbjerg.
  Kronprins Frederik løb i Esbjerg ikke i en mørkeblå Royal Run t-shirt. Den havde han skiftet ud med en militærgrøn før sit løb i Esbjerg, hvor han sammen med flere end 300 soldater og krigsveteraner gennemførte det tredje af i alt fem Royal Run-løb.
  Kronprins Frederik: "Det var det flotteste syn, jeg længe har set, med hovedsageligt uniformeret personel og veteraner i specielt løbetøj."
  - Det gjorde mig enormt glad, da jeg hørte, at soldater og veteraner ville stille op i Esbjerg, sagde Frederik efter løbet.
  Flere af soldaterne og veteranerne havde taget lange militærbukser på til løbet, og Kronprinsens grønne t-shirt var netop fra Frømandskorpset.
  - Det var det flotteste syn, jeg længe har set, med hovedsageligt uniformeret personel og veteraner i specielt løbetøj. 
  Løbet i Esbjerg skulle markere kronprinsens tid i det danske militær og Frømandskorpset. 
  Han blev uddannet fra Frømandskorpset i 1995. Her fik han kælenavnet "Pingo".
  
  